ועדת הכספים, כנסת 20, פרוטוקול מספר 1195, 2018-12-25 10:18

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום שינויים בתקציב לשנת 2018.

משה גפני: הצעות לסדר.

סתיו שפיר: לפני הרביזיות, מדובר כאן בעניין דחוף.

סתיו שפיר: כמה מהרביזיות הן לגבי רשות המסים.

סתיו שפיר: קיבלתי מידע מתוך הנעשה ברשות המסים בשבוע האחרון.

סתיו שפיר: הם קיבלו טלפון ממשרד האוצר שמבשר להם שהם הולכים לקבל תקציב של מעל 100 מיליון שקלים לקראת סוף השנה ופוקד עליהם למצוא מה לעשות בכסף הזה.

סתיו שפיר: ההתחייבויות שרשות המסים עשתה – ואני בטוחה שזאת לא רשות המסים, היא לא הגוף היחידי בממשלה שזה נוגע אליו – הן לא התחייבויות אמיתיות.

סתיו שפיר: הן לא על כסף שכבר יצא או שיש בגינו התחייבויות עתידיות לשנה זו, ל-2018, מה שאומר שפשוט נזרק כאן כסף לחינם, מעל 100 מיליון שקלים.

סתיו שפיר: אני חושבת 150 מיליון שקלים שהיה אפשר עכשיו להפנות לרווחה ולבריאות.

סתיו שפיר: הולכים להיזרק בגלל התעלולים שעושה כאן משרד האוצר.

סתיו שפיר: אני מבקשת, לפני ההצבעה על הרביזיה, לאור המידע שהגיע אלי מתוך רשות המסים – והאנשים האלה לא יכולים לחשוף את עצמם ולכן הם עושים את זה דרכי - כדי להימנע כאן ממעשה של שחיתות בוועדה, אני מבקשת שאתה תבקש מאנשי רשות המסים או אנשי האוצר להראות לנו עכשיו את ההתחייבויות שרשות המסים עושה בכסף הזה לשנה זאת.

סתיו שפיר: נוודא שההתחייבויות האלה הן אמיתיות ורציניות כפי שדווח כאן לוועדה ורק אם כך נוכל להצביע על זה.

סתיו שפיר: אם לא, יש כאן 150 מיליון שקלים שיכולים להיות בשורה מאוד מאוד גדולה לבריאות ולרווחה במדינת ישראל ואני בטוחה שכל חברי הכנסת יתגייסו למטרה הזאת ולא תהיה כאן בעיה של הצבעה.

סתיו שפיר: אני מבקשת ממך שלא נצביע עד שהם לא נותנים את ההתחייבויות.

משה גפני: תודה רבה.

משה גפני: ביקשת.

סתיו שפיר: הבקשה תיענה?

משה גפני: לא.

סתיו שפיר: זה לא נשמע לך כמו מידע מספיק רציני?

משה גפני: נשמע מצוין אבל אני כוועדה לא חייב להיות בלש.

משה גפני: הם באו, הסבירו את הפנייה הזאת.

סתיו שפיר: התקציב שלהם בפיקוח.

סתיו שפיר: הם הראו התחייבויות?

משה גפני: הם הסבירו את הפניות האלה ואנחנו הצבענו עליהן.

סתיו שפיר: הם לא הראו התחייבויות.

סתיו שפיר: אני אומר לך יותר מזה.

סתיו שפיר: אף משרד ממשלתי לא - - -

משה גפני: בסדר.

משה גפני: הצעת את זה.

משה גפני: בסדר.

סתיו שפיר: אתה מבין שנגנבים כאן מיליארדי שקלים עכשיו?

סתיו שפיר: היה אפשר לקחת 20 מיליארד שקלים שמעבירים בעודפים ולהעביר לדברים חשובים באמת.

דוד אמסלם: היא מפריעה לדיון ומשתלטת כל הזמן.

סתיו שפיר: זה לא מפריע לך?

דוד אמסלם: לא.

דוד אמסלם: יש כאן פקידים שזו העבודה שלהם.

סתיו שפיר: אני בסך הכול מבקשת שהם יציגו את ההתחייבויות שלהם.

משה גפני: ביקשת את זה.

משה גפני: לא צריך לבקש שש פעמים.

סתיו שפיר: מה נעשה עם זה?

בצלאל סמוטריץ': סתיו צודקת.

בצלאל סמוטריץ': אם אין חוות דעת של אסי מסינג, אנחנו לא יכולים להיות בטוחים בכלום.

סתיו שפיר: אני שמחה שזה משעשע את הנוכחים כאן.

דוד אמסלם: את לא היית בדיונים הקודמים.

משה גפני: סתיו, שמעתי.

משה גפני: שמעתי בקשב רב.

משה גפני: אני לא מקבל את זה.

משה גפני: גמרנו.

משה גפני: מה הדיון?

סתיו שפיר: אפשר לבקש את זה מהם.

משה גפני: מיקי לוי, בבקשה.

מיקי לוי: תודה רבה אדוני היושב ראש.

מיקי לוי: בוקר טוב לכולם.

מיקי לוי: אני מבקש ייעוץ משפטי האם בתקופת הזמן הזאת של בין השמשות משהוכרז על בחירות, חלק מההעברות התקציביות שמונחות על שולחננו, אלה העברת כספים פוליטיים.

מיקי לוי: למשל ממשרד החקלאות ליהודה ושומרון.

מיקי לוי: החקלאות קורסת, אבל מעבירים כספים ליהודה ושומרון.

מיקי לוי: שנית.

מיקי לוי: פתחתי היום את עיתון "ישראל היום" וראיתי את כל הישגיו של שר האוצר.

מיקי לוי: אני אפילו מברך אותו.

מיקי לוי: אבל בצד האחורי של העיתון היה כתוב, ויש החלטת ממשלה שאומרת כן, ואני הפעם לצדם של אנשי המוסד, השוטרים ואנשי שב"כ, שתשולם בין יתר הדברים שהוא אמר, ההישגים שלו, התוספת שמגיעה לשוטרים.

מיקי לוי: יש גם החלטת ממשלה בעניין הזה.

מיקי לוי: אנחנו היום מחזיקים ספר של 377 עמודים, העברות תקציביות ואין שום העברה לטובת אותם אנשי מוסד, שב"כ ושוטרים שמגיע להם בדין כי מדינת ישראל הפסידה בבית המשפט.

מיקי לוי: אני רוצה לשאול את שר האוצר ואת אנשי האוצר האם יש לכם כוונה להביא ביומיים שנשארו את העברת הכספים לטובת אותם שוטרים ואנשי מוסד ושב"כ כפי שהתקבלה בהחלטת הממשלה.

מיקי לוי: אל תספרו לנו סיפורים ותגזרו קופונים בעיתונים השונים.

מיקי לוי: אני מכריז שכל מה שאני יכול להצביע, אני אצביע נגד עד שאני לא אקבל את התשובות.

מיקי לוי: אני מבקש ייעוץ משפטי האם העברת כסף פוליטי ראוי שיועבר בימים טרופים אלה.

מיקי לוי: תודה רבה.

מיקי רוזנטל: גם אני רוצה לשאול בהקשר הזה.

מיקי רוזנטל: לפי ההסכמות שהושגו אתמול אצל יושב ראש הכנסת, למיטב הבנתי, אני לא הייתי שם, יבואו חוקים בקריאה שנייה ושלישית בהסכמה.

מיקי רוזנטל: כל מה ששנוי במחלוקת, גם אם הוסכם עליו בוועדת שרים וגם אם הוסכם עליו במשרדים שונים, כל חקיקה לא תקודם אלא אם כן - - -

משה גפני: כל זה לא קשור למה שמונח על השולחן.

מיקי רוזנטל: יש לי שאלה משפטית.

מיקי רוזנטל: גם בתקנון יש התייחסויות לדבר הזה.

מיקי רוזנטל: ברגע שמכריזים על בחירות, לא מקדמים יותר חקיקה, ודאי שלא בהסכמה.

מיקי רוזנטל: אני מציע, ואני גם מבקש לשאול את היועצת המשפטית של הוועדה, האם אנחנו יכולים להגיע להסכמות כאן ואז להעביר דברים, ומה שלא בהסכמה – לא יועבר.

מיקי רוזנטל: מה עמדתה המשפטית לגבי הדבר הזה?

מיקי רוזנטל: יש כאן עמדה ציבורית חשובה.

מיקי רוזנטל: כמו שלא ממנים מפכ"ל למשטרה עכשיו כי זו ממשלת מעבר, וכמו שלא ממנים נציב שירות בתי הסוהר, כך גם לא מתקנים חוקים.

מיקי רוזנטל: מה פתאום מעבירים כספים ודאי לסוגיות שנויות במחלוקת?

שלומית ארליך: לגבי דברים עתידיים שיגיעו לשולחן הוועדה, נבחן אותם, נראה מה צריך לעשות.

שלומית ארליך: כמובן שאנחנו מודעים למצב ונתחשב בכל מה שצריך.

שלומית ארליך: לגבי מה שנמצא ומונח על שולחן הוועדה וכבר התחלנו את הדיון בהעברות שנמצאות בחוברת הזו והתחלנו לדון בהן אתמול, אלה דברים שכבר הגיעו, בדקנו אותם ומבחינתנו אין בעיה להמשיך.

עמר בר-לב: אבל אם אין הסכמה עליהם?

עמר בר-לב: מה זאת אומרת בדקנו?

עמר בר-לב: אם אין הסכמה, לא ראוי שיעלו.

מיקי רוזנטל: גברתי, יש למשל חוקים שהתחילו לדון עליהם בכנסת ועדיין עכשיו מפסיקים בגלל ההחלטה.

שלומית ארליך: אני לא מדברת על חוקים.

שלומית ארליך: אני מדברת כרגע על העניין של ההעברות.

מיקי רוזנטל: מה ההבדל?

שלומית ארליך: שוב, השאלה היא האם הדברים כבר נקבעו, כבר התחלנו את הדיון בהם, או האם מדובר בדברים עתידיים.

שלומית ארליך: אם אתה מדבר על דברים שכבר נקבעו במהלך היום-יומיים הקרובים - - -

מיקי רוזנטל: את אומרת שמה שלא התחלנו לדון בו, בכלל לא יבוא.

שלומית ארליך: לא.

שלומית ארליך: אני אומרת שאנחנו בוחנים.

משה גפני: הם יבדקו את זה.

משה גפני: ועדת הכספים, גם בפגרת בחירות וגם כשיש בחירות, עובדת באופן כזה שלא חייבים להגיע להסכמה.

משה גפני: הוועדה עובדת.

סתיו שפיר: אבל לא מעבירים העברות פוליטיות.

משה גפני: מעבירים.

סתיו שפיר: לא.

סתיו שפיר: בפעם הקודמת, אני אזכיר לך מה היה.

משה גפני: לגבי פוליטיות, היא אמרה שמה שמונח, מונח.

סתיו שפיר: בפעם הקודמת סלומינסקי נאלץ לעמוד, אחרי שפניתי לוועדת הבחירות, ולעצור העברה של 13 מיליון שקלים שהייתה שוחד פוליטי שהוא ניסה להעביר כאן בוועדה.

משה גפני: שוחד פוליטי אסור לא בבחירות ולא בשום מקרה.

סתיו שפיר: אתה הרי לא הולך בדרכו.

שלומית ארליך: כאשר תגיע העברה בתקופה בה יצאנו לפגרת בחירות ובה עוד לא בדקנו את ההעברה - - -

משה גפני: גם עוד אין פגרת בחירות.

שלומית ארליך: נכון, אבל אם אנחנו מדברים על דברים עתידיים שיגיעו לוועדה, נבחן אותם כשהם יגיעו.

שלומית ארליך: כרגע אנחנו מדברים על מה שנמצא על השולחן, הם כבר נבחנו והתחלנו לדון בהם.

מיקי רוזנטל: אני רוצה להבין את הטרמינולוגיה עד הסוף.

מיקי רוזנטל: את אומרת, אם הבנתי נכון, שמה שהתחלנו לדון בו.

שלומית ארליך: חוברת הזאת שנמצאת היום על שולחן הוועדה.

מיקי רוזנטל: אבל לא התחלנו לדון בה.

מיקי רוזנטל: יש חלק מהסעיפים שלא דנו בהם.

שלומית ארליך: אלה דברים שמבחינתנו, לפני שהפצנו אותם, בדקנו.

עמר בר-לב: מה זה קשור אם התחלנו לדון או לא?

מיקי רוזנטל: בדיוק.

מיקי רוזנטל: מה זה קשור?

מיקי רוזנטל: גם חוק שנוי במחלוקת, לא מקודם יותר.

עמר בר-לב: אם זה דבר שהוא לא שנוי במחלוקת, נעביר.

עמר בר-לב: אבל אם זה שנוי במחלוקת, לא צריך להגיע להצבעה בכלל.

מיקי רוזנטל: אותו דין צריך לחול גם על העברות.

מיקי רוזנטל: יש כאן דברים שאנחנו מסכימים.

עמר בר-לב: אבל נראה את זה.

עמר בר-לב: זה לא הולך לאיבוד.

עמר בר-לב: זה בסך הכול חוזר לקופת האוצר.

משה גפני: שאלתם שאלה וקיבלתם תשובה.

משה גפני: לא נעביר את מה שהגיע עכשיו, העברה של משרד הביטחון?

משה גפני: המדינה ממשיכה לעבוד.

עמר בר-לב: דברים שאין עליהם מחלוקת, חד משמעית זה בסדר.

משה גפני: הייתה תשובה.

מיקי רוזנטל: היא לא מספקת.

מיקי רוזנטל: היא לא ברורה.

דוד אמסלם: לא הבנת או היא לא ברורה?

משה גפני: רבותיי, אנחנו עוברים להצבעות על הרביזיות.

דוד אמסלם: החוק צריך להיכנס לתוקף מחר.

דוד אמסלם: הדבר הזה יושב כבר על השולחן.

דוד אמסלם: אז מה הצביעות שלכם?

מיקי רוזנטל: הטיעון שלי הוא ענייני.

משה גפני: אני מבקש לא לנהל את הדיון הזה.

משה גפני: הייתה שאלה והייתה תשובה.

משה גפני: בבקשה, הצבעה על הרביזיות.

משה גפני: דודי, תעשה לי טובה, אני לא מסכים.

דוד אמסלם: אם תיתן לי משפט אחד.

משה גפני: אבל לאיזה צורך הוויכוח?

משה גפני: היועצת המשפטית נתנה תשובה.

דוד אמסלם: אני אתן לו אינפורמציה, ברשותך.

משה גפני: בבקשה.

דוד אמסלם: מה שסיכמנו אתמול עם יושב ראש הכנסת זה לגבי שבוע הבא.

דוד אמסלם: בשבוע הבא, אחרי שמתפזרת הכנסת, אז יש נוהל של הסכמה על החוקים.

דוד אמסלם: אז לא השבוע אלא בשבוע הבא.

דוד אמסלם: לא היום.

מיקי רוזנטל: מה שאתה הסכמת, אתה הסכמת.

מיקי רוזנטל: אני מדבר אתך על משהו עקרוני.

בצלאל סמוטריץ': אפשר להתקדם?

משה גפני: כולם ינהלו את הישיבה היום.

מיקי רוזנטל: אתם רוצים כך?

מיקי רוזנטל: בסדר.

מיקי רוזנטל: תנסה להתקדם.

מיקי רוזנטל: אתם רוצים בכוח?

מיקי רוזנטל: בסדר.

מיקי רוזנטל: בואו נראה אתכם.

מיקי רוזנטל: עצבנתם.

מיקי רוזנטל: אנחנו מעלים טיעון ענייני ואתם אומרים לנו כך.

מיקי רוזנטל: בסדר.

מיקי רוזנטל: בואו נראה.

בצלאל סמוטריץ': מה ענייני בזה?

משה גפני: בצלאל, אני קורא לך לסדר.

מיקי רוזנטל: התייעצות סיעתית.

משה גפני: לא נותן לך.

מיקי רוזנטל: אני רוצה התייעצות סיעתית.

משה גפני: אני לא נותן לך.

משה גפני: אני עכשיו באמצע הדיבור.

מיקי רוזנטל: אני מבקש התייעצות סיעתית.

סתיו שפיר: אתה חייב לתת לו.

משה גפני: בסדר.

משה גפני: אני באמצע הדיבור.

מיקי רוזנטל: אני מבקש התייעצות סיעתית.

מיקי רוזנטל: אני רוצה לפנות ליועץ המשפטי.

מיקי רוזנטל: אני מערער על ההחלטה הזאת ואני רוצה לפנות ליועץ המשפטי.

משה גפני: אני באמצע הדיבור.

מיקי רוזנטל: רוצים כיפופי ידיים, בואו נראה.

מיקי רוזנטל: גיבורים.

משה גפני: אנחנו לא נמצאים בפגרת בחירות.

משה גפני: ההחלטה לגבי פגרת בחירות צריכה להתקבל ככל הנראה בשבוע הבא.

משה גפני: גם לאחר שתתקבל ההחלטה על פגרת בחירות, יובאו לוועדת הכספים, ועדת הכספים ממשיכה לעבוד, פניות על דברים חיוניים להמשך התפקוד של מדינת ישראל.

סתיו שפיר: הסכמים פוליטיים הם לא עניין חיוני.

משה גפני: אל תפריעי לי כשאני מדבר, עם כל הכבוד.

סתיו שפיר: אני רק מוסיפה.

משה גפני: אל תוסיפי.

משה גפני: כל הדיבורים האלה רק מחממים את האווירה ללא צורך.

משה גפני: יש דיונים שאנחנו התחלנו אותם השבוע.

משה גפני: אני כועס, אמרתי את זה, למה הביאו את זה במרוכז, כל כך הרבה פניות בבת אחת, אבל זו תמונת המצב.

משה גפני: מתקשרים אלי שרים, חברי כנסת, שהם לא יכולים לתפקד.

משה גפני: אני לא חושב שיש מקום לעצור את זה.

משה גפני: גם לי אין עניין.

משה גפני: מה, אני חייב?

משה גפני: הרי יש בחירות ולמה אני חייב לעבוד?

משה גפני: יותר טוב שאני אעבוד כדי להביא יותר קולות ליהדות התורה.

משה גפני: אני לא עושה את זה.

מיקי לוי: על פנייה של כסף פוליטי, הוא לא עונה.

מיקי לוי: היועץ המשפטי של הכנסת לא סופר אותנו.

משה גפני: אני נמצא באמצע דיונים שהתחילו השבוע.

משה גפני: אתם ביקשתם רביזיות כמעט על כל ההעברות שהיו אתמול.

משה גפני: לבוא ולומר היום תעצור את הדיון מכיוון שיש פגרת בחירות – בסדר, אם רוצים לעשות את זה.

מיקי רוזנטל: לא אמרנו את זה.

מיקי רוזנטל: שאלנו שאלה עקרונית משפטית.

מיקי רוזנטל: לא אמרנו לעצור או לא לעצור.

מיקי רוזנטל: בינתיים לא ביקשנו לעצור שום דבר.

מיקי רוזנטל: שאלנו אם זה בסדר וזה לגיטימי לדון בפניות חדשות או בפניות שלא נדונו וכולי וכולי.

מיקי רוזנטל: קיבלנו תשובה שלא מספקת אותנו.

משה גפני: התשובה היא שיש כאלה שאני שלא הבאתי אתמול.

משה גפני: אמרתי שאני אביא אותן היום.

משה גפני: יש כאלה שמונחות על שולחן הוועדה כבר כמה ימים.

מיקי רוזנטל: כמו שאתה יודע, יש כאן הרבה דברים שאנחנו תומכים בהם.

משה גפני: אני לא אומר שלא אבל אי אפשר לעצור את זה עכשיו בגלל פגרת בחירות.

מיקי רוזנטל: אפשר לא להגיע להסכמות.

משה גפני: אי אפשר לבוא עם פגרת בחירות.

משה גפני: זה לא טיעון.

משה גפני: זה היה הטיעון.

מיקי רוזנטל: לא נכון.

מיקי רוזנטל: .

משה גפני: תבוא ותאמר שיש העברה שלפי דעתך צריך לדחות אותה, אני אשקול לגבי ההעברה הזאת.

משה גפני: אני עובר להצבעות על הרביזיות.

מוסי רז: מה ששנוי במחלוקת משפטית לפחות.

שלומית ארליך: אנחנו נבדוק את העניין.

שלומית ארליך: אתה מדבר על הפנייה שהייתה אתמול, 359.

מוסי רז: כן.

משה גפני: אמרנו שנבדוק.

שלומית ארליך: אנחנו בודקים את זה.

שלומית ארליך: כל עוד אנחנו בודקים את זה, זה לא יעלה להצבעה.

משה גפני: לא נצביע על הרביזיה.

טמיר כהן: 249 עד 250, 9,005, פיתוח, משרד החינוך.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – 6

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: 262 עד 267, 273 עד 274, משרד החינוך.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – 6

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: זאת הפנייה שלא אושרה.

טמיר כהן: תיירות.

טמיר כהן: פנייה 269, תיירות, פיתוח.

משה גפני: הקואליציה בעד קבלת הרביזיה.

מוסי רז: גם האופוזיציה.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: הרביזיה נתקבלה.

משה גפני: הרביזיה התקבלה.

מוסי רז: אתה רואה כמה אנחנו ממלכתיים?

משה גפני: לא חשבתי אחרת.

טמיר כהן: אתה מצביע על פנייה מספר 269, תיירות, פיתוח.

משה גפני: מי בעד אישור פנייה מספר 269?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 269 נתקבלה.

משה גפני: הפנייה אושרה.

סתיו שפיר: רביזיה.

משה גפני: אי אפשר.

משה גפני: הייתה רביזיה.

סתיו שפיר: הפנייה השתנתה.

משה גפני: הפנייה לא השתנתה.

סתיו שפיר: היא לא פנייה חדשה?

שלומית ארליך: הייתה רביזיה פעם אחת.

שלומית ארליך: הפנייה לא השתנתה.

שלומית ארליך: זאת אותה רביזיה.

שלומית ארליך: זאת לא פנייה חדשה.

טמיר כהן: אותה פנייה שהוסברה.

טמיר כהן: רביזיה על פניות 279 עד 280, מפעלי מים, בעמוד 73.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיות על פניות מספר 398 עד 399, מפעלי מים.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 322 עד 329, משרד התרבות.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 306 עד 310, השכלה גבוהה, בעמוד 193.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 332 עד 334, משרד השיכון, עמוד 210.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 352 עד 355, משרד השיכון, עמוד 215.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פנייה 362, התחדשות עירונית, עמוד 229.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 337 עד 338, מיפוי, עמוד 233.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 239 עד 342, שירותי דת, עמוד 237.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: על הרביזיה הזאת אנחנו מדלגים כי היא בבירור בלשכה המשפטית.

שלומית ארליך: 359 עד 360, רשויות מקומיות, בבירור.

בצלאל סמוטריץ': איזה בירור יש?

שלומית ארליך: אלה המכתבים שנשלחו ליועץ המשפטי.

מיקי לוי: משרד החקלאות מתמוטט, מעבירים כסף ליהודה ושומרון בלי לצבוע אותו אפילו, שראשי הרשויות יעשו מה שהם רוצים.

משה גפני: בצלאל, תהיה רגוע.

משה גפני: אם היועץ המשפטי יאשר את זה, נעביר.

משה גפני: זה היה כבר אתמול, אבל לא היית כאן.

בצלאל סמוטריץ': אני ביקשתי בשבוע שעבר חוות דעת של אסי מסינג ולא עצרת דיון.

מיקי לוי: אבל אנחנו שלחנו מכתב רשמי.

בצלאל סמוטריץ': יבוא עכשיו היועץ המשפטי ואני אעשה אותו הדבר.

בצלאל סמוטריץ': אני יודע עכשיו בלי שום בעיה להוציא לך מכתב תוך שלוש דקות.

משה גפני: תהיה רגוע בבקשה.

טמיר כהן: רביזיה על פניות 348 עד 351 ו-358, משרד האוצר, עמוד 274.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פניות 363 עד 364, הוצאות פיתוח אחרות, עמוד 292.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

מיקי לוי: אתם יודעים על מה אתם מצביעים?

משה גפני: לא כתוב בתקנון שצריך לדעת על מה מצביעים.

סתיו שפיר: פעם אחת תקיימו דיון אמיתי.

סתיו שפיר: כמה דברים היה אפשר לעשות למען אזרחי ישראל.

סתיו שפיר: אין לי כוח לשמוע רובוטים.

סתיו שפיר: אני לא שומעת רובוטים.

סתיו שפיר: אנשים מצביעים כמו רובוטים, אנשים שמתנהגים כמו רובוטים, במקום לדאוג לאזרחי ישראל, אנשים כאלה לא מעניינים אותי.

רועי פולקמן: לא היית כאן באף דיון.

דוד אמסלם: היא באמת לא הייתה.

דוד אמסלם: היא באה עכשיו בגלל הפריימריז.

דוד אמסלם: צדיקה גדולה.

דוד אמסלם: ואלימה.

דוד אמסלם: שים לב איך היא אלימה.

סתיו שפיר: קדימה, תצעקו עוד קצת.

סתיו שפיר: תפריעו במקום לבקש מהם מידע.

מיקי רוזנטל: אני מבקש התייעצות סיעתית.

סתיו שפיר: תבקשו מהאנשים האלה מידע.

סתיו שפיר: תבקשו מהם מידע במקום לצרוח כמו חבורת רובוטים שלא אכפת להם מהציבור.

סתיו שפיר: קיצצו 21 מיליון שקלים לאוטיסטים.

משה גפני: אני קורא לך לסדר פעם ראשונה.

משה גפני: אני לא מסכים לזה.

סתיו שפיר: הוא הפריע לי לדבר.

סתיו שפיר: קיצצו 21 מיליון שקלים לאוטיסטים.

משה גפני: אני קורא לך לסדר פעם שנייה.

בצלאל סמוטריץ': אני חושב שהיועצת המשפטית צריכה לאסור עליה לעשות קמפיין בחירות בוועדה.

משה גפני: אני קורא לך לסדר פעם שלישית.

משה גפני: את צריכה לצאת.

משה גפני: את לא תגידי לו לסתום את הפה.

סתיו שפיר: אני אמרתי לו?

משה גפני: בישיבה הקודמת.

סתיו שפיר: פעם אחת לא הוצאת אותו.

סתיו שפיר: הוא מפריע לי כל דיון.

סתיו שפיר: פעם אחת לא העזת להוציא אותו.

סתיו שפיר: תגיד לי, אתה נורמלי?

מכלוף מיקי זוהר: מי שמקלל.

סתיו שפיר: לא קיללתי אותך ותאמין לי שיש לי הרבה מה לומר לך.

סתיו שפיר: לא קיללתי אותך.

סתיו שפיר: התאפקתי.

משה גפני: כולם אומרים שאמרת את זה.

סתיו שפיר: אתה מתנהג בצורה מכוערת.

סתיו שפיר: כל פעם שאני מדברת, אתה מנסה לעצור אותי כי אתה לא רוצה שאני אומר כאן את האמת.

סתיו שפיר: אתה מתנהג כמו רובוט.

רועי פולקמן: אני מדבר עניינית.

סתיו שפיר: כל מה שאכפת לך זה היכן ישימו אותך ברשימה של כחלון.

סתיו שפיר: אני מאוד משתדלת לא לקלל אותך למרות שיש לי הרבה מה להגיד עליך.

רועי פולקמן: אני מדבר רק עניינית.

סתיו שפיר: ממש.

סתיו שפיר: איבדת כל חתיכה של מוסר.

משה גפני: את אמרת לו סתום את הפה כשאני ישבתי כאן כמו גולם?

סתיו שפיר: גם אני יכולה לצעוק.

משה גפני: תצעקי.

דוד אמסלם: הוצאת אותה.

דוד אמסלם: את אלימה.

דוד אמסלם: היא מתפרצת כאן ואתה משאיר אותה בכל הישיבות.

דוד אמסלם: בריונית.

דוד אמסלם: היא פשוט בריונית.

משה גפני: זאת לא התנהגות.

משה גפני: אמרת לו תסתום את הפה בישיבה הקודמת?

סתיו שפיר: הפקידים של האוצר מצלמים כאן.

דוד אמסלם: גפני, תתקדם.

דוד אמסלם: היא כל הזמן מפריעה בדיון.

סתיו שפיר: בשבוע שעבר קיצצתם 21 מיליון לאוטיסטים.

רועי פולקמן: לא נכון.

סתיו שפיר: קיצצתם.

סתיו שפיר: הייתי בדיון.

סתיו שפיר: שקרן.

סתיו שפיר: אתה שקרן.

סתיו שפיר: הייתי בדיון.

סתיו שפיר: קיצצתם 21 מיליון שקלים לאוטיסטים.

סתיו שפיר: לא פתחת את התקציב כי זה לא מעניין אותך.

רועי פולקמן: אני מכיר את התקציב יותר טוב ממך.

סתיו שפיר: בוא נעשה מבחן.

סתיו שפיר: נעשה בוועדה טריוויה תקציב ונראה מי מכיר את התקציב.

סתיו שפיר: בוא נראה מי מכיר את התקציב.

רועי פולקמן: לא היית כאן באף דיון.

רועי פולקמן: אם תרצי דיון רציני, אני אתך.

סתיו שפיר: פחדן.

סתיו שפיר: גם משקר בלי בושה, גם מתנהג כאן כמו רובוט וגם לא מוכן באמת לעשות עימות.

סתיו שפיר: שקרן.

סתיו שפיר: גפני, בוא נגמור את הדבר הזה.

סתיו שפיר: נראה אם פעם אחת הוא יודע לענות על שאלה של התקציב ואז מי שלא ידע לענות על השאלה, ישתוק עד סוף הדיונים.

רועי פולקמן: אם תבואי לדיונים, אני אשמח לנהל אתך דיון על כל נושא.

סתיו שפיר: אתה בודק בטלפון מה זה סעיף 13?

סתיו שפיר: בוא נדבר על התקציב של תנועות הנוער וכמה עבר השנה.

סתיו שפיר: דבר אתי במספרים.

סתיו שפיר: אל תתחמק.

סתיו שפיר: אל תהיה בריון רק על הנייר.

סתיו שפיר: דבר אתי במספרים.

סתיו שפיר: בוא נתחרה עכשיו על מי מכיר את התקציב.

סתיו שפיר: אף אחד לא ישתיק אותי בוועדה.

סתיו שפיר: אף אחד לא ינסה להשתיק אותי.

רועי פולקמן: דברי עניינית.

סתיו שפיר: אני היחידה כאן שטורחת לקרוא.

סתיו שפיר: אתם בקואליציה לא טורחים לקרוא.

סתיו שפיר: קדימה, בוא נתחרה.

סתיו שפיר: בוא נבדוק מי מכיר את התקציב.

רועי פולקמן: אם יש לך שאלות ענייניות, אני מוכן.

סתיו שפיר: שאלתי כבר חמש שאלות.

סתיו שפיר: אל תפתח אתל הפה אם אתה לא מסוגל באמת לענות.

משה גפני: חברת הכנסת סתיו שפיר, אני אמרתי להוציא אותך.

משה גפני: אם את לא מפריעה, את נשארת.

משה גפני: אם את מפריעה, את יוצאת מיד.

סתיו שפיר: חבר הכנסת שם הפריע באמצע הדברים שלי.

משה גפני: את רוצה שאני אוציא אותך?

טמיר כהן: רביזיה על פניות 335 עד 336, תיאום הפעולות בשטחים.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: רביזיה על פנייה 006, תיאום הפעולות בשטחים.

מיקי לוי: התייעצות סיעתית.

מיקי לוי: אני שלחתי מכתב ליועץ המשפטי של הכנסת ברגעים אלה בווטסאפ.

מיקי לוי: אנחנו חתומים עליו שלושה-ארבעה חברי כנסת.

מיקי לוי: אנחנו חייבים עכשיו התייעצות.

רועי פולקמן: יש שם גם את הפיצויים של נתיב האבות.

מיקי לוי: אני רוצה להתייעץ אתם.

מיקי לוי: האם ראוי להמשיך בהעברת הכספים האלה בתקופה כזאת.

רועי פולקמן: לגבי נתיב האבות.

מיקי לוי: מה שמגיע למאבטחים, אני לא אעשה צרות.

מיקי לוי: אתה מכיר את זה שבתוך הסיפור, אם היו מפרידים את זה, לא הייתה לי בעיה גם להצביע בעד אתמול.

מיקי לוי: הבעיה היא שעושים תרגילים ומכניסים את זה לאותו סעיף לדברים שהם בתפיסת העולם שלי אינם ראויים.

מיקי לוי: אתה מכיר את התרגיל הזה.

מיקי לוי: אתה שם.

מיקי לוי: גם אני הייתי שם.

משה גפני: זאת שאלה לגיטימית אבל היא שאלה פוליטית.

אחמד טיבי: ברגע זה סיימנו את ההתייעצות הסיעתית.

משה גפני: תודה.

משה גפני: אני מודה לכם.

משה גפני: ההתייעצות הייתה מאוד עניינית וחשובה.

דוד אמסלם: איפה סתיו שפיר?

דוד אמסלם: אנחנו נמשיך בלעדיה?

דוד אמסלם: סתיו שפיר סיימה את מופע הפריימריז והלכה או שהיא עדיין משתתפת בדיוני הוועדה?

דוד אמסלם: רועי פולקמן, ראית אותה אולי?

דוד אמסלם: אנחנו לא רוצים שהיא תפסיד חומר.

קריאה: תכף תראה אותה בטלוויזיה.

דוד אמסלם: בדיוק.

דוד אמסלם: נראה אותה בטלוויזיה.

טמיר כהן: רביזיה הודעה לוועדה, מספר 17006, תיאום הפעולות בשטחים.

טמיר כהן: עמוד 315.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

טמיר כהן: אלה הרביזיות.

אחמד טיבי: אדוני, נוצרה מחלוקת ביני לבין חבריי.

אחמד טיבי: אני מבקש עוד פעם התייעצו סיעתית.

משה גפני: אתה לא יכול.

מיקי רוזנטל: עד עכשיו הוא לא ביקש.

מיקי רוזנטל: למה הוא לא יכול?

מיקי רוזנטל: הוא יכול.

משה גפני: הייתה התייעצות סיעתית.

מיקי רוזנטל: הוא סיעה אחרת.

משה גפני: אבל זה על אותו נושא.

משה גפני: נתתי גם לך.

מיקי לוי: לא.

מיקי לוי: לי.

משה גפני: זו המצאה חדשה.

משה גפני: אתם רוצים עכשיו התייעצות סיעתית על כל אחת שלוש פעמים?

משה גפני: אני לא נותן.

מיקי לוי: מה זה לא נותן.

מיקי לוי: אתה לא יכול.

מיקי לוי: אנחנו עושים תור בינינו.

מיקי רוזנטל: אתה חייב לתת.

משה גפני: שאלתי את היועצת המשפטית.

משה גפני: היא אומרת לתת פעם אחת.

מיקי לוי: פעם אחת לכל סיעה.

שלומית ארליך: פעם אחת לכל סעיף.

משה גפני: אתם ביקשתם בקשה.

משה גפני: אני עצרתי את זה.

מיקי לוי: היועצת המשפטית אמרה פעם אחת לכל סעיף.

שלומית ארליך: לכל פנייה.

משה גפני: אתם ביקשתם ועצרתי את ההעברה ההיא.

משה גפני: אמרתי לכם שיהיה משהו שנוי במחלוקת, נברר את זה יותר ולא אצביע מיד.

משה גפני: אם אתם רוצים לעשות התייעצות סיעתית על כל דבר, זה גם בסדר.

משה גפני: הכול לגיטימי.

מוסי רז: לרשום בפרוטוקול בחיוב שחברי הכנסת של הליכוד הצביעו בעד העברת כסף למקורות, פיצוי על זה שהיא מעבירה מים בזול לרשת הפלסטינית.

מוסי רז: גם סיעת כולנו.

משה גפני: פניות מספר 411 עד 414 ו-421, עמוד 46, חינוך.

מיקי רוזנטל: אני מבקש לדחות.

מיקי רוזנטל: הסכמים פוליטיים.

מיקי רוזנטל: אני מבקש לא להצביע על זה.

משה גפני: בושה וחרפה שזה נמצא בסעיף פוליטי.

מיקי רוזנטל: זה נכון אבל את הבושה הזו הייתם צריכים לתקן מזמן.

משה גפני: מורות שלא מקבלות משכורת.

מיקי רוזנטל: אתה לא יכול לתקן את זה אחרי שהוחלט על בחירות.

משה גפני: הבנתי.

משה גפני: בקשתך נרשמה.

משה גפני: תסביר.

אייל טולדו: אגף תקציבים.

אייל טולדו: הפנייה נועדה להעביר כ-264 מיליון שקלים לצורך התאמת תקציב השכר של משרד החינוך, שלך מורים ומורות כפי שהיושב ראש אמר, לקצב הביצוע בפועל.

משה גפני: מי בעד הפנייה?

מיקי לוי: התייעצות סיעתית.

מיקי לוי: סעיף חדש.

אחמד טיבי: אני מבטל את בקשתי הקודמת להתייעצות.

מיקי לוי: גפני, אתה אמרת שמה שיגיע אחרי 16 לא יידון.

מיקי לוי: זה הגיע ב-17.

מיקי לוי: תסתכל על החותמת.

משה גפני: כבר אישרתי אתמול עוד שניים-שלושה שהגיעו7 ב-17 שהם טוענים שהם שלחו את זה ב-16.

משה גפני: עכשיו מגיע הביטחון שלא מגיע לכאן.

משה גפני: דיבר אתי מנכ"ל משרד הביטחון ואומר שהוא יודע שזה בניגוד למה שאמרתי.

משה גפני: לא פשוט.

משה גפני: הם יודעים את החסרונות שלנו והם יודעים שאנחנו אנשים אחראיים.

משה גפני: הם יודעים את זה כי הם לא אחראים.

משה גפני: הם, הכוונה לאגף התקציבים.

משה גפני: תגידו לי מתי הסתיימה ההתייעצות כדי שנוכל להמשיך.

מיקי רוזנטל: התייעצנו.

מיקי לוי: סיימנו את ההתייעצות.

משה גפני: אני מודה לכם.

משה גפני: תודה רבה.

משה גפני: מי בעד אישור פניות מספר 411 עד 414 ו-421?

משה גפני: מי נגד?

משה גפני: מי נמנע?

משה גפני: בעד – 8

משה גפני: פניות מספר 411 עד 414 ו-421 נתקבלו.

משה גפני: הפניות אושרו.

טמיר כהן: פנייה מספר 275, בריאות, פיתוח, בעמוד 70.

מיקי רוזנטל: כאן הייתה אתמול סוגיה.

משה גפני: כן.

משה גפני: אני רוצה לברר אותה.

משה גפני: אמר לי אתמול ודים שיש פתרון עם הנושא הזה של הנצרתיים ושערי צדק.

משה גפני: מישהו יכול לומר מה הפתרון?

מיקי רוזנטל: אנחנו לא רוצים התייעצות סיעתית.

מיקי רוזנטל: אנחנו רוצים לשמוע את התשובה האמיתית.

אחמד טיבי: מה אומר הסעיף?

רועי רייכר: אגף תקציבים.

רועי רייכר: יצא מבחן תמיכה שעבר את אישור משרד האוצר ומשרד הבריאות וגם אישור משרד המשפטים להערות הציבור.

רועי רייכר: הערות הציבור כבר התקבלו ויושמו בתוך המבחן.

רועי רייכר: המבחן ממש בשעה 9:00 בבוקר, הייתה פגישה סופית במשרד המשפטים ויצא לשטח אחרי הערות הציבור.

רועי רייכר: יוכלו לגשת אליו ולקבל את הכסף.

משה גפני: בכמה כסף מדובר לגבי הנצרתיים?

רועי רייכר: שוב, זה תלוי במי שייגש למבחן.

דוד אמסלם: מה זאת אומרת מבחן תמיכה?

דוד אמסלם: לא הבנתי.

דוד אמסלם: תסביר לי את הרעיון ואת המושג מבחן תמיכה.

דוד אמסלם: יש שם אזרחים?

דוד אמסלם: ברמב"ם יש מבחן תמיכה?

רועי רייכר: אני אסביר.

מיקי רוזנטל: כן.

מיקי רוזנטל: בטח.

מיקי רוזנטל: בירושלים לאזרחים לא מגיע בית חולים?

מיקי רוזנטל: מה זה הסיפור הזה?

מיקי רוזנטל: אנחנו רוצים לדעת את הסכום.

משה גפני: מה הסכום שמקבל בית החולים האנגלי בנצרת?

דוד אמסלם: מה זאת אומרת מבחן תמיכה?

רועי רייכר: אני מסביר.

משה גפני: אחרת אי אפשר היה לקבל.

אחמד טיבי: אנחנו רוצים לדעת מה הסכום של נצרת כי אחרת אין כאן הצבעה.

אחמד טיבי: לא מבחן תמיכה.

רועי רייכר: אני אענה על כל השאלות.

אחמד טיבי: מה הסכום לנצרת?

רועי רייכר: הסכום לנצרת הוא 24 מיליון שקלים על פני שנתיים.

מיקי רוזנטל: ומה עם ירושלים?

רועי רייכר: כרגע שערי צדק, אנחנו לא יכולים להגיד, ניגשו למבחן.

רועי רייכר: צריך שבית חולים ייגש למבחן.

אחמד טיבי: לא, אני לא מקבל את זה ואני אגיד לך למה.

אחמד טיבי: סוכם על 28 מיליון שקלים ולא על 24 מיליון שקלים.

רועי רייכר: אני לא יודע עם מי סוכם.

אחמד טיבי: סוכם.

אחמד טיבי: אני מבקש לא להעביר את הפנייה הזאת.

דוד אמסלם: מה קורה בשערי צדק?

אחמד טיבי: אנחנו נעצור את זה וזה יחזור לסיכום.

אחמד טיבי: רועי, תעזור לי.

רועי פולקמן: דיברנו אתם.

רועי פולקמן: אתה רוצה בגלל ארבעה מיליון השקלים האלה לעכב להם?

אחמד טיבי: אתה יודע כמה יפוטרו?

אחמד טיבי: מה עם שערי צדק?

משה גפני: אני מבקש ש-ודים יבוא לכאן ושגם הוא יסביר.

משה גפני: אז נצביע.

דוד אמסלם: אני רוצה להבין מה קורה עם שערי צדק.

רועי רייכר: נמצא כאן נציג של ודים.

משה גפני: אני מבקש ש-ודים יבוא.

אחמד טיבי: תקראו ל-ודים.

אחמד טיבי: הוא מעודכן.

דימה קוברינסקי: משרד הבריאות.

דימה קוברינסקי: כפי שרועי אמר.

משה גפני: תודה רבה.

משה גפני: אני מבקש ש-ודים יבוא לוועדה.

אחמד טיבי: מה עם שערי צדק?

מיקי רוזנטל: לפני שאנחנו מצביעים, אנחנו רוצים לדעת מה המינימום שיקבל שערי צדק.

משה גפני: בדיוק.

דוד אמסלם: בזמנו אני הבנתי שבתי החולים הציבוריים, קרי של הממשלה, הם בעצם נתמכים בכשני מיליארד שקלים.

דוד אמסלם: בתי החולים הציבוריים האחרים כמו שערי צדק וכולי, שהם לא של הממשלה, נתמכים בערך ב-200 מיליון שקלים.

דוד אמסלם: אני חשבתי שצריך להיות הפוך.

דוד אמסלם: שהיות והם בנו את בית החולים מתרומות והם חסכו למדינה כסף, צריך לעזור להם קצת יותר.

דוד אמסלם: לא הבנתי את הרעיון.

דוד אמסלם: לפחות תתקצבו את כולם אותו הדבר.

דוד אמסלם: אזרח רגיל, אני גר במעלה אדומים ואני אמור לקבל שירות בשערי צדק.

דוד אמסלם: אני מניח שאני מקבל שירות פחות טוב מאשר מישהו מרמב"ם.

דוד אמסלם: למה?

מיקי רוזנטל: התשובה היא כן.

מיקי רוזנטל: אתה גם מחכה יותר זמן בתור.

מיקי רוזנטל: יש פחות תרופות.

מיקי רוזנטל: יש פחות משמרות של רופאים.

דוד אמסלם: אני שואל את המדינה.

דוד אמסלם: אם אתם לא יודעים, אז למה באתם לכאן לדיון?

רועי רייכר: מה אנחנו לא יודעים?

דוד אמסלם: הרי זה לא יכול לעמוד בשום מבחן הגיוני.

רועי רייכר: הוועדה שאלה בפעם הקודמת.

דוד אמסלם: אישר את זה היועץ המשפטי של משרד האוצר, אסי מסינג?

דוד אמסלם: הרי אין כאן שוויון.

דוד אמסלם: אסי מסינג אישר את הסעיף הזה?

רועי רייכר: אני יכול לענות?

משה גפני: לא.

משה גפני: אני רוצה ש-ודים יבוא.

מיקי רוזנטל: תבואו עם סכום מינימום.

אחמד טיבי: בתי החולים יכולים לראות את זה במרכבה?

רועי רייכר: כבר שבוע וחצי הם יכולים לראות את זה.

רועי רייכר: הנהלת בית החולים הסקוטי כבר נפגשה אתנו והעירה הערות והן נדונו.

אחמד טיבי: אתמול נאמר להם שזה 15-14 מיליון שקלים לשנה, שזה מינימום 28 מיליון שקלים.

אחמד טיבי: גפני, אני מבקש לעצור את הפנייה.

משה גפני: אתה לא צריך לבקש.

משה גפני: אני אמרתי שאני מחכה ש-ודים יבוא ויגיד סכומים.

משה גפני: ודים אמר לי אתמול שהבעיה הסתיימה.

משה גפני: אני רוצה שהוא יבוא ויגיד על מה הוא דיבר עם מנהל בית החולים.

רועי פולקמן: כמה במבחן לשערי צדק?

רועי רייכר: שערי צדק, אנחנו יושבים עם הנהלת בית החולים.

דוד אמסלם: כמה זמן אתם יושבים?

רועי רייכר: אנחנו יושבים אתם על מתווה.

רועי רייכר: לבקשתם ולא רק לבקשתנו.

משה גפני: הכול בסדר.

משה גפני: אני דוחה את הדיון להמשך.

רועי פולקמן: שאלתי על הסכום.

רועי פולקמן: אתם באמצע דיון אתם.

רועי רייכר: אנחנו נגיע אתם ב-2019 ככל הנראה.

רועי רייכר: הם טוענים שהשנה הם מסתדרים ובשנה הבאה אנחנו ניכנס לדיונים האלה והם יהיו גם ב-2019 כדי לעמוד בגירעון.

טלי פלוסקוב: ב-2018 הם לא צריכים כסף.

רועי רייכר: אנחנו אמרנו שמשרד האוצר, כמו שעשינו עם הסקוטי, תהליך מאוד מאוד חפוז, כדי לעזור בתחילת השנה, באותה צורה או בצורה דומה.

משה גפני: בסדר.

משה גפני: עם כל הכבוד, אני רוצה ש-ודים יבוא.

משה גפני: בישיבה הקודמת הייתה כאן בעיה ולא פעם ראשונה.

משה גפני: הוא צריך לבוא ולומר את מה שרועי אומר.

דוד אמסלם: ישבתי לפני שלושה-ארבעה חודשים עם הנהלת בית החולים שערי צדק ואתכם ביחד.

דוד אמסלם: אני עשיתי שתי פגישות.

דוד אמסלם: אתם אמרתם שאתם צריכים לחזור עם תשובות ולא חזרתם.

דוד אמסלם: דרך אגב, מה המושג מסתדרים?

דוד אמסלם: אנחנו מדברים על איזה מישהו שמוכר ירקות בשוק?

דוד אמסלם: מה זה מסתדרים?

רועי רייכר: המבחן מיועד לבית החולים לעמוד ביעדי התקציב.

משה גפני: אני מכבד אותך.

משה גפני: יש לנו עוד פניות.

משה גפני: אנחנו נחזור לזה.

משה גפני: אני מבקש ש-ודים יבוא לכאן.

משה גפני: פנייה מספר 254, 381 עד 395, עמוד 100.

משה גפני: משרד ראש הממשלה.

מוסי רז: מה זה מטה בנימין?

מוסי רז: זה נכלל במסגרת הפנייה שלנו ליועץ המשפטי?

אחמד טיבי: אני יכול לתת עדכון מטעמי הגינות.

אחמד טיבי: סוכם עם בתי החולים בנצרת כן לאפשר את העברת ה-24 מיליון שקלים והאוצר מתחייב להשלים ארבעה מיליון שקלים בהמשך.

משה גפני: יפה אבל אני רוצה שהוא יבוא ויגיד את זה.

אחמד טיבי: זה לגבי נצרת.

אחמד טיבי: יש בעיה עם שערי צדק.

דוד אמסלם: אתה דאגת לכמה עשרות אלפי אנשים.

דוד אמסלם: כאן מדובר על לפחות מיליון אנשים.

אחמד טיבי: אנחנו ביחד.

משה גפני: חבר הכנסת אחמד טיבי, אני מודה לך על העדכון הזה.

משה גפני: אני מבקש ש-ודים יבוא לכאן.

משה גפני: אני רוצה לסיים את הסאגה הזאת.

בצלאל סמוטריץ': אסי מסינג מאשר?

משה גפני: לא.

משה גפני: אסי מסינג ירד מסדר היום.

בצלאל סמוטריץ': יש מבחן תמיכה שוויוני?

משה גפני: משרד ראש הממשלה.

חזי כהן: אגף תקציבים.

חזי כהן: הפנייה התקציבית נועדה לצורך תגבור סעיף 04, משרד ראש הממשלה, בסך 57 מיליון ו-93,000 שקלים בהוצאה נטו, 683,000 שקלים בהוצאה מותנית בהכנסה, 17 מיליון ו-416,000 שקלים בהרשאה להתחייב ושני תקני כוח אדם עבור הפרויקטים בתוכניות שמפורטות לפניכם.

חזי כהן: מטה משרד ראש הממשלה – 35 מיליון ו-696,000 שקלים.

חזי כהן: מערך הגיור – 11 מיליון ו-835,000 שקלים.

חזי כהן: ארכיון המדינה – 8 מיליון ו-247,000 שקלים.

חזי כהן: פרויקטים והחלטות ממשלה רוחביות – 28 מיליון ו-650,000 שקלים.

חזי כהן: יש לציין שיש כאן גם העברה של תקציב קואליציוני בסך מיליון ו-600,000 שקלים לקרן למורשת הכותל ובתוכנית של פרויקטים והחלטות הממשלה שהוצג לוועדת כספים ב-18 בדצמבר 2016.

חזי כהן: חברי ממשלה – 7 מיליון שקלים.

משה גפני: למה חברי ממשלה הם בפנייה?

משה גפני: זה שכר.

מיקי רוזנטל: מדובר בהעלאת שכר השרים.

משה גפני: למה זה בפנייה?

מיקי רוזנטל: לא מזמן הסדרנו את העניין הזה בחקיקה.

מיקי רוזנטל: למה יש תוספת?

דרורית שטיינמץ: לא מדובר בתוספת שכר.

מיקי רוזנטל: אני שואל מה זה.

דרורית שטיינמץ: מנהלת אגף תקציבים במשרד ראש הממשלה.

דרורית שטיינמץ: לא מדובר בתוספת שכר במשרד ראש הממשלה.

דרורית שטיינמץ: חשבות משרד ראש הממשלה היא הגורם שמממן את השכר לשרים וסגני שרים.

דרורית שטיינמץ: התקנה התקציבית מתוקצבת באומדן תקציבי וכל הכוונה כרגע לביצוע בפועל ולכן נדרשת ההשלמה הזאת.

מיקי רוזנטל: שבעה מיליון שקלים?

דרורית שטיינמץ: כן.

דרורית שטיינמץ: אנחנו רואים כמה הביצוע בפועל ובהתאם לזה אנחנו מתגברים את התקציב.

מיקי רוזנטל: אני יודע שיש פחות שרים בממשלה.

חזי כהן: יש תוספות שאושרו השנה בוועדת כספים.

מיקי רוזנטל: יש פחות שרים בממשלה מפני שראש הממשלה הוא גם שר הביטחון.

דוד אמסלם: יתרון אחד.

מיקי לוי: אבל איך זאת תוספת?

מיקי רוזנטל: ראש הממשלה חוסך לנו כסף.

דוד אמסלם: ב-יש עתיד קיבלתם הנחיה לבטל – חוץ ממך מיקי, אתה היית עקבי – את התוספת בגלל הבחירות.

דוד אמסלם: הם יבטלו את זה יום אחרי, כמו שהיה בפעם הקודמת.

דוד אמסלם: חוץ ממך.

דוד אמסלם: דרך אגב, שאפו על זה.

דוד אמסלם: כולם ביטלו, חוץ ממנו.

דוד אמסלם: יש כאן הנחיה.

משה גפני: לא הבנתי.

משה גפני: מה זה כולם ביטלו?

דוד אמסלם: יש עתיד ביטלו.

דוד אמסלם: עשרה חבר'ה.

דוד אמסלם: מיד אחר כך כולם ביטלו חוץ ממיקי.

טמיר כהן: הם ויתרו וחזרו.

דוד אמסלם: הם ויתרו ואחר כך ביטלו את הוויתור.

דוד אמסלם: למה?

דוד אמסלם: נגמרה הכתבה בעיתון.

דוד אמסלם: עכשיו בבחירות הם החזירו בחזרה.

דוד אמסלם: היחיד שהיה עקבי זה מיקי.

ענת ברקו: אגב, אני תורמת את זה לחיילים בודדים.

ענת ברקו: אני לא מחזירה לאוצר.

דוד אמסלם: כל אחד יעשה מה שהוא רוצה.

דוד אמסלם: אני לא מדבר על זה.

דוד אמסלם: שכל אחד יעשה מה שהוא מבין.

דוד אמסלם: זה בסדר.

דוד אמסלם: אבל כשיש כאן תוכנית שהיא בשביל יחסי ציבור, זה לא טוב.

ענת ברקו: אני תורמת לחיילים בודדים.

מיקי רוזנטל: כל הכבוד.

מיקי לוי: גם הם תורמים.

מיקי לוי: היחידי עם ויתור, זה דודי ואני.

ענת ברקו: מה זה ויתור?

ענת ברקו: אתה רוצה להחזיר לאוצר.

ענת ברקו: אני רוצה לתת לחיילים בודדים.

מיקי לוי: גם הם תרמו.

מיקי לוי: יש להם אישורים.

מיקי לוי: מה דעתך?

ענת ברקו: נראה.

מיקי רוזנטל: יש לי כמה שאלות.

מיקי רוזנטל: אני באמת מתקשה להבין את התוספת שאתם מבקשים לשכר השרים בתור תיקון או התאמה כפי שאתם קוראים לה.

מיקי לוי: את הצבעת.

מיקי לוי: את רוצה שאני אביא את ההצבעה?

משה גפני: מיקי לוי, לא מתאים לך.

משה גפני: מיקי רוזנטל באמצע שאלה על שכר השרים.

ענת ברקו: די עם השבשבת שלכם.

ענת ברקו: די עם השבשבת שלך.

מיקי לוי: המפלגה שלך העבירה בפעם הקודמת.

ענת ברקו: הוא עושה עכשיו פריימריז.

מיקי רוזנטל: מספר השרים ירד.

מיקי רוזנטל: לצערנו שר הדתות נפטר, שר הביטחון התפטר וראש הממשלה לקח את תפקידו ואין כפל שכר למי שממלא תפקיד כפול בממשלה.

מיקי רוזנטל: אתם הייתם צריכים לבקש עכשיו הורדה של השכר.

מיקי רוזנטל: אני מבקש להבין.

מיקי רוזנטל: בפועל מספר השרים ירד והשכר הכולל שלהם בהתאמה היה צריך לרדת ולא להתווסף.

מיקי רוזנטל: אתם עכשיו כאן מבקשים תוספת.

מיקי רוזנטל: איך זה יכול להיות?

דרורית שטיינמץ: בפועל התקנה התקציבית מתוקצבת בחוסר.

מיקי רוזנטל: מה זה בחוסר?

מיקי רוזנטל: יש מספר שרים לממשלה.

ענת ברקו: ראש הממשלה חסך הרבה כסף.

חזי כהן: התקציב נבנה במהלך שנת 2016.

חזי כהן: אנחנו עכשיו בשנת 2018 וההתאמה של הביצוע למה שמתוקצב בפועל.

חזי כהן: צריך לא לשכוח שהיו תוספות שאושרו כאן בוועדה.

מיקי רוזנטל: שאלתי אם זה כולל את תיקוני החקיקה שעשינו כאן בוועדה.

חזי כהן: ברור.

חזי כהן: זה השכר שיוצא בפועל.

דוד אמסלם: אל תדאג.

דוד אמסלם: הם לא משלמים יותר ממה שצריך.

משה גפני: מה ששאל חבר הכנסת רוזנטל וגם אני זה האם התיקון שעשינו כאן

משה גפני: בעניין הזה של שכר השרים, האם כל זה כלול בתוך החשבון הכללי.

מיקי רוזנטל: זה שאלתי בהתחלה.

מיקי רוזנטל: אם היו אומרים כן, זה היה נגמר.

דרורית שטיינמץ: זה בא לידי ביטוי.

מיקי לוי: סעיף 4.

מיקי לוי: עברתם על זה בקלילות.

מיקי לוי: תגבור תקציב משרד ראש הממשלה בסך 4 מיליון שקלים עבור נסיעות ראש הממשלה לחוץ לארץ.

מיקי לוי: אולי תודיעו לוועדה, מעל 700 מיליון שקלים תקציב המטוס ועדיין אנחנו משלמים עבור הנסיעות.

חזי כהן: המטוס עדיין לא פועל.

מיקי לוי: מתי זה ייגמר?

משה גפני: תדעו שזה גורם לחשיבה מאוד גדולה.

משה גפני: אני מבקש שתענו מקצועית בקצרה ותנו תשובה לשאלה הזאת.

דרורית שטיינמץ: גם אתה וגם מיקי קיבל באופן אישי מענה מאוד מפורט ביחס לסטטוס ועלות המתוכננת.

דרורית שטיינמץ: המטוס מתעתד לפעול רק במחצית השנייה של שנת 2019.

דרורית שטיינמץ: כרגע אנחנו משלמים ביצוע בפועל של תשלום נסיעות שכבר בוצעו עבור השנה הנוכחית.

מיקי לוי: יוני 2019.

מיקי לוי: זו התשובה.

דרורית שטיינמץ: לא.

דרורית שטיינמץ: לא אמרתי יוני 2019.

מיקי לוי: אמרת מחצית 2019.

דרורית שטיינמץ: אמרתי מחצית.

דרורית שטיינמץ: במהלך המחצית השנייה.

סתיו שפיר: העלות עוד הולכת לעלות?

דרורית שטיינמץ: אנחנו עדיין לא יודעים.

סתיו שפיר: אנחנו עדיין לא יודעים?

סתיו שפיר: מעל 750 מיליון שקלים.

דרורית שטיינמץ: לא.

דרורית שטיינמץ: זה לא 750 מיליון שקלים.

מיקי לוי: עם האחזקה, 726.

דרורית שטיינמץ: אנחנו הודענו לוועדה על 750 והעלות הכוללת עומדת על 580.

סתיו שפיר: העלות הכוללת יכולה עוד לעלות.

משה גפני: כן.

משה גפני: זה כבר היה בדיון.

משה גפני: מי בעד אישור פניות מספר 254, 381 עד 395?

משה גפני: מי נגד?

משה גפני: מי נמנע?

משה גפני: בעד – 8

משה גפני: פניות מספר 254, 381 עד 395 נתקבלו.

משה גפני: הפניות אושרו.

אחמד טיבי: המטוס של ארדואן יותר זול.

דוד אמסלם: לדעתי הוא קיבל מתנה.

ענת ברקו: אני יודעת שאתה מעדיף את ארדואן.

מיקי רוזנטל: ברקו, את לא משוריינת בבחירות האלה?

ענת ברקו: אל תהיה מודאג.

ענת ברקו: אתה תמיד תוכל להיות במקום.

מיקי רוזנטל: לי לפחות יש עבודה.

סתיו שפיר: אני רוצה רביזיה על הפניות האלה.

משה גפני: בסדר.

משה גפני: רביזיה.

טמיר כהן: עמוד 102, פנייה מספר 320, הלפ"ם.

אייל טולדו: אגף תקציבים.

אייל טולדו: הפנייה נועדה להתאים את תקציב לפ"ם להזמנות העבודה בפועל שהגיעו ממשרדי הממשלה השונים.

אחמד טיבי: רביזיה.

אחמד טיבי: במסגרת ראש הממשלה, מה שסתיו אמרה.

אחמד טיבי: איך זה 700 מיליון שקלים למטוס ו-6 מיליון שקלים קיצוץ מהערבים?

משה גפני: אני רוצה לדעת האם בלפ"ם הפרסום בעיתונות החרדית כמעט לא קיים מכיוון שאין שם תמונות של נשים.

מיקי לוי: לא זאת ועוד, אוסיף על שאלתך, איך מ-300 מיליון שקלים הסכום הוכפל ל-700 מיליון שקלים?

מיקי לוי: לאיזה פרסומים זה הלך?

מיקי לוי: זה בגלל מירי רגב?

משה גפני: ראשית, אני רוצה לדעת אם זה נכון.

משה גפני: האם הפסיק הפרסום הממשלתי בכלל בתקשורת החרדית בגלל שאין שם תמונות של נשים ומכריחים את עורכי העיתונים או את מנהלי העיתונים לפרסם?

משה גפני: האם כתוצאה מכך הציבור החרדי לא מקבל פרסומות של הלפ"ם והוא לא יודע מה שקורה בארץ?

משה גפני: הדבר השני, השאלה ששאל מיקי לוי.

משה גפני: מדוע הוכפל הסכום?

אייל טולדו: נציגי הלפ"ם יענו על השאלה הראשונה ואני אענה על השאלה השנייה.

עדי בסון ישרפור: חשבת הלפ"ם.

עדי בסון ישרפור: הפריסה, איך לפרסם בכלי המדיה השונים, הקמפיינים, היא נתונה לכלים מקצועיים, בשיקולים של הלפ"ם יחד עם הלקוח.

עדי בסון ישרפור: יש פרסומים גם בעיתונות החרדית, בעיקר כאשר מדובר בדברים שהם חיוניים.

עדי בסון ישרפור: הפרסומים והפריסה בכלי התקשורת השונים הם נתונים לפי שיקולים מקצועיים של לפ"ם יחד עם הלקוח.

משה גפני: אני מבין ששום דבר לא נעשה לא מקצועי.

משה גפני: זה ברור לגמרי.

עדי בסון ישרפור: רק מקצועי.

משה גפני: הכול נעשה מקצועי.

משה גפני: אחרי המקצועי, כמה אחוזים הולכים לפרסום בעיתונות החרדית וכמה לא?

עדי בסון ישרפור: נתונים מדויקים, אני אוכל להמציא.

משה גפני: כשיהיו נתונים מדויקים, אני אביא את זה להצבעה.

סתיו שפיר: אפשר לומר מה היו השיקולים המקצועיים שגרמו לתקציב להיות מוכפל בשנה האחרונה?

סתיו שפיר: מה השתנה בעמדת גורמי המקצוע?

בצלאל סמוטריץ': אני רוצה להוסיף לבקשה של היושב ראש לגבי התקשורת החרדית ולשאול גם לגבי התקשורת הדתית לאומית.

סתיו שפיר: בוודאי.

סתיו שפיר: הם לא מקבלים מספיק.

מיקי לוי: אל תדאג.

מיקי לוי: שם יש.

סתיו שפיר: רק מחפשים איך לגנוב עוד.

מיקי לוי: אני מבקש ייעוץ משפטי.

סתיו שפיר: האם גברתי יכולה להשיב מה השתנה בשיקולים המקצועיים שגרמו לתקציב להיות מוכפל בשנה אחת?

סתיו שפיר: האם נדרשות יותר פרסומות לשרי הממשלה?

חזי כהן: אני אשיב על הנושא הזה.

סתיו שפיר: אבל אתה לא מלפ"ם.

סתיו שפיר: אתה מאגף תקציבים.

סתיו שפיר: אם אפשר שלפ"ם ישיבו.

עדי בסון ישרפור: כן.

עדי בסון ישרפור: תקציב הפרסום שגדל בשנים האחרונות הוא בעיקר תקציב של משרד התיירות.

סתיו שפיר: בעיקר בתקציב משרד התיירות?

סתיו שפיר: כמה?

חזי כהן: אני אשיב על זה.

סתיו שפיר: אגף תקציבים מנהל את לפ"ם?

סתיו שפיר: סליחה.

חזי כהן: אגף תקציבים לא מנהל את לפ"ם.

סתיו שפיר: אני מדברת על עמדה מקצועית של לפ"ם.

סתיו שפיר: אני רוצה את העמדה המקצועית.

חזי כהן: לפ"ם מספקת שירותים למשרדי הממשלה בהתאם לדרישות.

סתיו שפיר: במלוא הכבוד, אני רוצה שלפ"ם יסבירו את העמדה המקצועית.

חזי כהן: היא לא קובעת מה מתפרסם ומה לא מתפרסם.

חזי כהן: משרדי הממשלה פונים אליה בבקשה.

סתיו שפיר: גם לא אגף תקציבים.

חזי כהן: נכון.

סתיו שפיר: אני רוצה את עמדת לפ"ם.

סתיו שפיר: היא לא יושבת כאן סתם.

סתיו שפיר: היא יודעת לענות.

משה גפני: חברת הכנסת סתיו שפיר, אנחנו על פי התקנון דורשים שגם אגף התקציבים בנושאים של המשרדים המקצועיים כמו לפ"ם, אנחנו מבקשים שהוא ישתתף בדיון ושהיא תשתתף בדיון ושיענו תשובות.

משה גפני: תני להם לענות.

סתיו שפיר: אפשר לתת לה את הכבוד.

סתיו שפיר: שהיא תשיב על השאלות.

משה גפני: אבל לפני הכבוד, קודם כל תני להם לסיים ואחר כך, אם יהיו לך שאלות – תשאלי.

סתיו שפיר: היא הייתה באמצע הדברים.

סתיו שפיר: אני מגנה על זכותה לדבר.

חזי כהן: אני אמשיך.

סתיו שפיר: זה לא ייאמן.

סתיו שפיר: היא הייתה באמצע הדברים.

סתיו שפיר: תן לה לדבר.

עדי בסון ישרפור: לפ"ם מבצעת את הפרסומים שלה בהתאם לדרישות של משרדי הממשלה, בהתאם לתקציבי הפרסום של משרדי הממשלה.

עדי בסון ישרפור: תקציבי הפרסום הם למשרדי הממשלה.

סתיו שפיר: את זה הבנו אבל הוא כרגע הוכפל.

סתיו שפיר: שאלתי למה הוכפל.

סתיו שפיר: מה היה הצורך המקצועי החדש שגרם לתקציב להיות מוכפל ולהעברה הזאת להגיע בסוף דצמבר.

חזי כהן: השאלה הזאת לא צריכה להיות מופנית אל לפ"ם כפי שהסברנו אלא למשרדי הממשלה השונים.

סתיו שפיר: אתה מייצג עכשיו גם את משרדי הממשלה?

חזי כהן: לא.

חזי כהן: אבל זה לא היא.

חזי כהן: היא נותנת שירות.

חזי כהן: היא לא קובעת מה יפורסם ומה לא.

סתיו שפיר: אני אגיד לך למה אני שואלת אותה.

סתיו שפיר: הלפ"ם הגיעו לוועדת השקיפות לפני כמה חודשים והצביעו על שימוש מופרז בפרסומות ברדיו על ידי שרי הממשלה שלא נראה כמותו מעולם.

סתיו שפיר: שימוש פשוט מופרז ומופרך.

סתיו שפיר: משרדי הממשלה, שרים שלוקחים את כספי הציבור ומשתמשים בו כדי לעשות לעצמם פרסומת בכל מיני כנסים מיותרים ומודעות מיותרות ברדיו שכולכם מאזינים ומקשיבים להם.

סתיו שפיר: לכן אני שואלת שוב את לפ"ם כי לפ"ם הם אלה שדיברו על זה בוועדה והם מייצגים את העמדה המקצועית כרגע יותר מאגף התקציבים, במלוא הכבוד.

סתיו שפיר: אני מבקשת להבין מה היה השינוי בעמדה המקצועית.

משה גפני: תודה רבה.

משה גפני: לא לענות עד שלא כולם שואלים את השאלות.

משה גפני: לענות לכולם יחד.

מיקי לוי: אני מבקש לשאול האם בשבוע הבא מפוזרת הכנסת ויש שרים שמופיעים ברדיו ובטלוויזיה במימון כספי ציבור.

מיקי לוי: האם הנושא הזה יופסק לאלתר?

מיקי לוי: כאן צריך גם ייעוץ משפטי כי זה חשוב.

מיקי לוי: בשבוע הבא, אם זה ימשיך, אני אישית אעתור על העניין הזה.

מיקי רוזנטל: אני מבקש לשאול כדלקמן.

מיקי רוזנטל: מפעם לפעם מתפרסם שיש הסכמים לפרסום סמוי בכלי תקשורת עם משרדי הממשלה ומוציאים לא מעט.

מיקי רוזנטל: יש לזה כל מיני שמות מכובסים אבל אתם יודעים למה אני מתכוון.

מיקי רוזנטל: היועץ המשפטי לממשלה מתנגד לכך, למיטב הבנתי.

מיקי רוזנטל: אני שואל האם בסכום הזה כלולים גם הסכמים לפרסום סמוי.

אחמד טיבי: כמו שהערת אדוני לגבי החרדים, יש בעיה עם תקציב פרסום לעיתונות הערבית מלפ"ם.

אחמד טיבי: אין הצעה שוויונית או פרופורציונאלית.

אחמד טיבי: זה לעג לרש.

אחמד טיבי: לכן אני לא יכול לתמוך בפנייה הזאת.

משה גפני: אני מבקש נתונים על כל מה ששאלו כאן

משה גפני: החברים ואנחנו נצביע על זה ברגע שיגיעו הנתונים.

משה גפני: מה נשאר לנו עוד?

טמיר כהן: עמוד 264, משרד המשפטים.

סתיו שפיר: אפשר לקבל את התשובות שלה?

סתיו שפיר: כשאחר כך זה יגיע להצבעה, לא יהיו תשובות.

משה גפני: לא.

משה גפני: יהיו תשובות.

משה גפני: אמרתי שאני לא מצביע לפני שיהיו תשובות.

משה גפני: פנייה מספר 344 עד 347, משרד המשפטים.

אייל טולדו: הפנייה התקציבית נועדה להעביר סך של כ-264 מיליון שקלים למשרד המשפטים בהתאם לפירוט שלהלן: הסדרת תנאי השכר והפנסיה של נושאי משרה שיפוטית, תגבור האגף לסיוע משפטי והתאמות בתקציב השכר בהתאם לקצב הביצוע בפועל.

דוד אמסלם: מה קרה בפנסיה של נושאי משרה שיפוטית שפתאום אנחנו צריכים עוד כסף?

אייל טולדו: במהלך השנה הגיע לכאן הסכם בין נושאי המשרה לבין האוצר.

דוד אמסלם: מי זה נושאי משרה שיפוטית?

מיקי לוי: שופטים צעירים.

אייל טולדו: שופטים, דיינים, קאדים.

מיקי רוזנטל: אישרנו את זה כאן בוועדה.

דוד אמסלם: אתה שואל תמיד על השרים ואתה על ההתנחלויות.

דוד אמסלם: אני רוצה לשאול על השופטים.

מיקי רוזנטל: שאלה טובה מאוד.

מיקי רוזנטל: שאלה מצוינת.

מיקי רוזנטל: כל הכבוד.

דוד אמסלם: אם זה היה מפכ"ל המשטרה, היית שואל.

מיקי רוזנטל: השאלה מצוינת, בלי ציניות.

מיקי לוי: השופטים הצעירים מגיעים לא בתחילת דרכם.

דוד אמסלם: אני רוצה לדעת כמה מרוויח שופט צעיר.

מיקי לוי: הוא לא יכול להגיד לך.

אייל טולדו: בסוף שנת 2014 הוקמה ועדה של השר לשעבר משה נסים שבחנה את השכר של נושא המשרה לאחר המעבר מפנסיה תקציבית לפנסיה צוברת.

אייל טולדו: בהתאם התקיימו דיונים ארוכים בין האוצר לבין נושאי המשרה וההסכם שהושג במסגרתו השופטים קיבלו מענקים חד פעמיים וויתרו על זכויות שכר שהיו להם, עודפות אפשר להגיד, והוועדה אישרה את זה.

סתיו שפיר: אני רואה שדווקא אצל היועץ המשפטי יש קיצוץ של 5 מיליון שקלים.

סתיו שפיר: יש משהו שאתם רוצים לספר לנו?

אייל טולדו: התאמת תשתית שכר בהתאם לקצב ביצוע בפועל.

דוד אמסלם: הוא לא ענה לי, אבל בסדר.

משה גפני: למה לא ענית?

אייל טולדו: אני אשמח לפרט יותר.

משה גפני: כן.

משה גפני: תפרט.

דוד אמסלם: מה התוספות שהיו?

דוד אמסלם: מה הבסיס של השכר?

דוד אמסלם: אני רוצה לדעת.

דוד אמסלם: אתה לא יודע כמה מרוויח שופט?

דוד אמסלם: שופט שמתחיל בבית משפט השלום, כמה הוא מרוויח?

אייל טולדו: שכר ממוצע של בין 40,000 ל-43,000 שקלים.

דוד אמסלם: זה שכר שופט מתחיל בבית משפט השלום?

אייל טולדו: כן.

מיקי לוי: ברוטו.

דוד אמסלם: יותר מחבר כנסת.

מיקי רוזנטל: זה לא בסדר.

משה גפני: שופט מתחיל מרוויח יותר מחבר כנסת?

דוד אמסלם: כן.

אייל טולדו: תלוי בוותק של השופט.

דוד אמסלם: כמה מרוויח שופט ותיק?

אייל טולדו: יכול להגיע לסכומים של בין 60,000 ל-75,000 שקלים.

מיקי רוזנטל: אני הולך להיות שופט.

דוד אמסלם: למה לנו לא להיות שופטים?

אייל טולדו: תלוי בערכאה השיפוטית.

מיקי לוי: דודי, קודם תהיה עורך דין.

דוד אמסלם: זו הבעיה?

מיקי לוי: היום זאת לא בעיה.

דוד אמסלם: דרך אגב, יש כאן הרבה חברי כנסת שהם עורכי דין.

דוד אמסלם: אולי ניתן להם שכר שופטים.

דוד אמסלם: הם עוסקים בחקיקה.

מיקי לוי: אי אפשר.

מיקי לוי: זו תוספת שיפוט.

משה גפני: היה שינוי אצל האפוטרופסית הכללית?

משה גפני: היה שינוי מאז היא נכנסה לתפקיד?

משה גפני: היה שינוי במבנה שם?

אייל טולדו: היה חוק חדלות פירעון שעבר לא מזמן בוועדת החוקה של הכנסת.

משה גפני: במה זה השפיע על המנגנון?

אייל טולדו: חוק חדלות פירעון בעצם הסיט סמכויות מבתי המשפט לגורמים מינהליים באפוטרופוס הכללי.

אייל טולדו: בעצם יותר החלטות בתיקים האלה התקבלו במסגרת האפוטרופוס הכללי.

משה גפני: ושינו את המבנה הארגוני של האפוטרופסית?

אייל טולדו: נוספו תקנים נוספים כדי לטפל בסוגיה הזאת.

משה גפני: אני רוצה לומר לכם משהו לגבי העניין הזה.

משה גפני: היו אלי כל מיני פניות.

משה גפני: אני לא רוצה לעכב את הפנייה.

משה גפני: דיברו אתי גם ממשרד המשפטים.

משה גפני: אני לא אעכב את זה.

משה גפני: אני מבקש שהיא תבוא אלי לפגישה כדי לתאר את השינוי במבנה ואני אביא את זה בפני הוועדה.

אייל טולדו: בסדר גמור.

אחמד טיבי: שופט עם ותק של 20 שנים, מה המשכורת שלו?

אייל טולדו: תלוי בערכאה השיפוטית.

אייל טולדו: בין 60,000 ל-75,000 שקלים.

אייל טולדו: לא שופט שלום.

אייל טולדו: תלוי בערכאה השיפוטית.

מיקי רוזנטל: בעליון.

מיקי רוזנטל: נשיא מחוזי או נשיא בית דין רבני מגיעים לסכום הזה.

בצלאל סמוטריץ': אם מצמידים את שכר חברי הכנסת, אפשר להעביר.

דוד אמסלם: הם משתכרים יותר משרים.

דוד אמסלם: יותר מראש הממשלה.

דוד אמסלם: שופט מרוויח יותר מראש הממשלה.

מיקי רוזנטל: שופט עליון.

משה גפני: טולדו, היום אני רוצה לדעת מתי היא מגיעה.

אייל טולדו: אני אעביר את הפנייה שלך.

משה גפני: מי בעד אישור פניות מספר 344 עד 347?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 344 עד 347 נתקבלו.

משה גפני: הפניות אושרו.

מיקי רוזנטל: רביזיה.

משה גפני: לא הבנתי, אתם נגד השופטים?

סתיו שפיר: נגד ממשלה שמסרסת את בתי המשפט.

טמיר כהן: עמוד 374.

טמיר כהן: פנייה 426, תחבורה, פיתוח.

משה גפני: תחבורה, פיתוח התחבורה, פנייה מספר 426.

משה גפני: האמת היא שזה לא עבר אתמול כי לא היה רפרנט.

משה גפני: הסעת המונים.

הראל שליסל: רפרנט תחבורה, אגף תקציבים.

משה גפני: לא היית אתמול.

הראל שליסל: הייתה אי הבנה.

הראל שליסל: אמרו לנו שזה עולה היום ולא אתמול.

משה גפני: יש כאן דיסאינפורמציה שמסתובבת במסדרונות הכנסת.

הראל שליסל: איזו סיבה הייתה לנו לא לבוא?

מיקי רוזנטל: לא יודע.

מיקי רוזנטל: תגיד.

מיקי רוזנטל: מה עם מרכבים?

הראל שליסל: זה לא קשור.

מיקי רוזנטל: זה לא קשור אבל זאת העברה אחרונה והשארנו את מרכבים בלי אוטובוסים ובלי כל הבטחה.

משה גפני: אנחנו נדון על זה בקצרה כי יש בג"ץ.

הראל שליסל: הפנייה נועדה לתקצב הסטת מזומן בתוך תקציב משרד התחבורה בהיקף של כ-200 מיליון שקלים.

הראל שליסל: כל הסכום כאן בעצם הוא כנגד פרויקטים שבוצעו.

הראל שליסל: בסוף השנה יש התאמה של חשבוניות על עבודות שקבלנים ביצעו שצריך לשלם.

הראל שליסל: לכן נדרשת כאן איזושהי הסטת מזומן שהיא כוללת הצטיידות של אגד שנדחתה לינואר והקדמה של תקציב לקבלנים, בעיקר חברת נטע עם 160 מיליון שקלים.

סתיו שפיר: אני רואה בטבלה שלכם שההסטה היא מתוך תמיכות בתחבורה הציבורית של 111 מיליון שקלים.

הראל שליסל: אני אסביר.

הראל שליסל: אני יכול לפרט יותר.

הראל שליסל: בעצם יש תקציב הצטיידות באוטובוסים שהיתרה של 110 מיליון שקלים, חשבנו שנצטרך לשלם אותה השנה.

הראל שליסל: תקציב התמיכות, מינוס 111 מיליון שאת רואה, זה בעצם תקציב הצטיידות באוטובוסים באגד.

הראל שליסל: חשבונית חשבנו שמשרד התחבורה אמור לשלם אותה השנה אבל בסופו של דבר הוא ישלם אותה בינואר.

הראל שליסל: אין כאן שינוי ריאלי במצבת האוטובוסים.

הראל שליסל: שום דבר.

הראל שליסל: זה נטו חשבותי.

סתיו שפיר: הצטיידות של אגד מתוך תמיכות?

הראל שליסל: כן.

הראל שליסל: תקציב תמיכות, תוכנית תמיכות בתחבורה הציבורית, 79-55-01, כוללת.

סתיו שפיר: 79-55-01, איזה מספר תקנה?

הראל שליסל: אני לא זוכר.

הראל שליסל: נדמה לי 87 אבל אני יכול לבדוק.

הראל שליסל: אני יכול להראות לך.

משה גפני: לא.

משה גפני: אל תראה שום דבר.

משה גפני: תענה כי גם אותי זה מעניין.

הראל שליסל: אני לא זוכר את מספר התקנה.

משה גפני: לגבי התחבורה הציבורית.

משה גפני: האם הקיצוץ כאן יפגע בתחבורה הציבורית?

הראל שליסל: לא.

הראל שליסל: להפך.

אריה זדה: זה בשנה הבאה.

אריה זדה: אנחנו לא זוכרים את התקנה אבל זאת הצטיידות שאמורה להיות בשנה הבאה.

הראל שליסל: בעצם אתה מבצע הזמנה של הצטיידות ואתה משלם מקדמה.

מיקי רוזנטל: הכנסת מתפזרת.

מיקי רוזנטל: העובדים של מרכבים יישארו בלי עבודה.

משה גפני: אנחנו דנים על זה עכשיו.

מיקי רוזנטל: אין בעיה אם דנים על זה עכשיו.

מיקי רוזנטל: אנחנו מעבירים את זה – נגמר הסיפור.

משה גפני: יש בג"ץ.

מיקי רוזנטל: אם אנחנו לא מחייבים אותם לקבל החלטה על רכש גומלין.

משה גפני: אנחנו לא יכולים את זה.

משה גפני: אם הוא היה אתמול, היינו מעבירים את הפנייה.

משה גפני: אתה צודק.

משה גפני: אני שם את זה על סדר היום.

מיקי רוזנטל: אין דיון.

מיקי רוזנטל: נגמר הספר.

משה גפני: אתה טועה.

משה גפני: ועדת הכספים נדרשת להעברות כי משרד התחבורה לא משתתק.

משה גפני: הוא צריך את זה.

מיקי רוזנטל: אנחנו צריכים לדאוג לעובדים.

הראל שליסל: אני אסביר.

הראל שליסל: במסגרת הסכמי המדינה מול אגד, יש תקציב שמשוריין להצטיידות לאוטובוסים.

משה גפני: אגד ודן.

הראל שליסל: כאן אני מדבר ספציפית על אגד.

הראל שליסל: יש תקציב שמשוריין להצטיידות אוטובוסים.

הראל שליסל: יש תשלום של מקדמה שהוא כנגד הגעה של איקס אוטובוסים לארץ.

סתיו שפיר: כבר הגיעו?

הראל שליסל: חלק הגיע.

סתיו שפיר: התקציב הזה חוזר בסוף החודש לקופת המדינהה.

הראל שליסל: לא.

הראל שליסל: הסטה בתוך תקציב התחבורה ואנחנו רוצים לשלם לקבלנים על עבודות בקו האדום, הירו7ק והסגול בגוש דן שהסתיימו לפני 60 ימים ונדרש לשלם השנה.

מיקי רוזנטל: אדוני, תתייחס לעניין של מרכבים.

מיקי רוזנטל: לא הבנתי איך אנחנו עוזרים להם.

סתיו שפיר: גפני, אנחנו הולכים לבחירות.

משה גפני: אנחנו עובדים כאן רגיל.

מיקי רוזנטל: איבדתם את השליטה על ההגה בכל מקרה.

מיקי רוזנטל: האוטובוס נסע.

משה גפני: אנחנו עיכבנו העברות שלכם בגלל הסיפור של אגד ודן עם הנושא של רכש הגומלין.

משה גפני: אנחנו יודעים שיש רבים שנפגעים כתוצאה מהעניין הזה ואני לא מדבר על הפרטיים.

משה גפני: אמרתי את זה גם בישיבה הקודמת.

משה גפני: אני מדבר רק על החברות, על הנושא הזה של מרכבים ומה שנלווה לעניין.

משה גפני: תכף נקיים על זה דיון.

משה גפני: אני לא רוצה לעכב את זה כי אני יודע שלעיכוב יש מחיר.

משה גפני: המחיר יכול להיות גם פגיעה בעובדים ויכול להיות גם פגיעה באחרים.

משה גפני: אנחנו נקיים על זה דיון.

משה גפני: נעשה דיון קצר.

משה גפני: יש בג"ץ השבוע.

משה גפני: נדמה לי שמחר אבל הבג"ץ הוא לא מענייני.

משה גפני: אני מבקש את ההתייחסות שלכם ושאתם לא תתערבו בעניין הזה.

משה גפני: תאפשרו את רכש הגומלין.

משה גפני: אני שואל בפעם העשירית.

משה גפני: יש תקלות ברכבת לירושלים שאין להן אח ורע.

משה גפני: תקלות לא ענייניות.

משה גפני: פתאום הקטר לא בבעיה, פתאום הדלתות לא נפתחות.

משה גפני: כל יום יש תקלה.

משה גפני: האם עשיתם חשבון נפש במשרד התחבורה שהשבת דורשת את כבודה?

משה גפני: אנחנו מאמינים – על כל פנים אני מאמין – שכתוצאה מהעבודות בשבת שם, יש תקלות שאי אפשר לתאר אותן.

משה גפני: באמת יש תקלות.

משה גפני: אנחנו יודעים שמה שנעשה בידי בשר ודם, יש תקלות.

משה גפני: אז קורית תקלה אחת לחצי שנה, אחת לארבעה חודשים, אבל כאן כל יום תקלות.

משה גפני: היה שווה לעבוד שם בשבת?

משה גפני: השבת דורשת את עלבונה.

משה גפני: מי בעד אישור פנייה 320?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 320 נתקבלה.

משה גפני: הפנייה אושרה.

משה גפני: לפני שאנחנו מתפזרים, ודים.

משה גפני: בעוד חצי שעה נצביע על כל הרביזיות.

מיקי רוזנטל: יש לנו דיון על תקציב הביטחון.

אחמד טיבי: מה לגבי בתי החולים בנצרת?

משה גפני: הגיע ודים ממשרד הבריאות.

משה גפני: ודים, ברוך הבא.

משה גפני: דע לך שאנחנו כאן מנהלים משא ומתן ומאבק עיקש שחבר הכנסת אחמד טיבי מוביל אותו ואנחנו כולנו יחד אתו לגבי הנושא של בתי החולים הנצרתיים ובית החולים שערי צדק.

משה גפני: אתמול אמרת לי שזה הגיע לפתרון.

משה גפני: אישר את זה חבר הכנסת טיבי באופן חלקי אבל באופן כזה שיאפשר לנו גם להצביע על הפנייה.

משה גפני: אנא ממך, תגיד לנו למה הגענו.

ודים פרמן: סמנכ"ל תכנון ותקצוב, משרד הבריאות.

ודים פרמן: אני אתייחס לבתי החולים הציבוריים, גם בהמשך לדיון הדחוף שהיה כאן ולתמונה הכוללת ואולי אהיה פחות אופטימי מכפי שנשמעתי אתמול.

ודים פרמן: קודם כל, בהתייחס לבתי החולים הציבוריים.

ודים פרמן: דיברנו על מבחן תמיכה למוסדות במצוקה.

ודים פרמן: סיימנו את המבחן והוא אמור להיחתם על ידי שר הבריאות.

ודים פרמן: אנחנו בדיונים אחרונים, סוגרים עכשיו ממש עם משרד המשפטים וזה אמור להתפרסם בלי קשר בגלל דחיפות הנושא והתעריפים.

ודים פרמן: נפגשנו עם בתי החולים המועמדים כדי לקיים.

אחמד טיבי: תגיד בבקשה את שמות בתי החולים.

ודים פרמן: בית החולים הסקוטי בנצרת ובית החולים שערי צדק.

ודים פרמן: כרגע בית החולים שערי צדק לא הביע עניין לגשת למבחן ואנחנו בקשיים ביחס לנוסח הנוכחי שלו.

ודים פרמן: אנחנו מתקדמים.

ודים פרמן: קבענו איזשהו מתווה התקדמות לבית החולים במהלך חודש ינואר.

ודים פרמן: כרגע לא מוקצה תקציב.

משה גפני: למה הם לא רצו?

ודים פרמן: כי זה דיון פחות רלוונטי לפניות.

ודים פרמן: דיון ל-2019.

ודים פרמן: בהתייחס לדיון ב-2018, בבית החולים בנצרת, אנחנו שוחחנו עם בית החולים.

ודים פרמן: יש ממצאים של רואה חשבון שנשלח לבית חולים.

ודים פרמן: יש טענות בית החולים ויש גם את העמדות המקצועיות שלנו.

ודים פרמן: צריך גם לקרות מבחן התמיכה.

ודים פרמן: מה שכן הושג זה שברמה של נכונות ראשונית, אנחנו שמים היקף סכום שמכסה את רוב מה שרואה החשבון אמר שהוא רלוונטי כדי קודם לאפשר לבית החולים לקיים את כל חובותיו ביחס לשנה בהתייחס למשכורות וכולי.

ודים פרמן: לצערי אני עוד פעם אומר שמה שאני אומר נכון לאתמול ב-10:00 בלילה.

ודים פרמן: אנחנו במשרד האוצר נבצע פנייה עצמאית במסגרת פניית משרד הבריאות.

ודים פרמן: אנחנו לא מבינים מה כן יהיה בפנייה ומה לא.

ודים פרמן: לא רואים אותה במערכת ולכן מה שאני אומר מבוסס על הסכמות ועל נכונות אבל אני לא יודע אם מתכוונים לעמוד בה.

ודים פרמן: אני כסמנכ"ל תקציבים במצב מאוד מוזר.

ודים פרמן: למשרד הבריאות אין פניית תוכניות עבודה ב-25 בדצמבר.

ודים פרמן: אנחנו משרד שפשוט עומד במקום כרגע ואנחנו לא בדיוק מבינים מה קורה.

משה גפני: מה הסכום של בית החולים הסקוטי?

ודים פרמן: אני קצת אומר שזו רגישות כי בעצם זה כפוף.

משה גפני: כפוף, אנחנו יודעים.

משה גפני: מה ההכנסה לגבי בית החולים הסקוטי?

ודים פרמן: אנחנו נערכים.

ודים פרמן: כרגע ההערכה היא של סדר גודל של בין 14 ל-16 מיליון שקלים.

מיקי רוזנטל: בשנה.

ודים פרמן: כן.

ודים פרמן: בשנה.

מיקי רוזנטל: בשנה הזאת.

ודים פרמן: אנחנו עושים בחינה כי בעצם אם השנה היא שנה רגילה, בשנה הבאה יש כבר דיון מה בית חולים יכול לעשות ולשנות על פי אחוזי קונסטרוקטיבי וגם בית החולים מבין שלא כל סכום הוא פשוט נתון ואנחנו במשא ומתן מקצועי.

אחמד טיבי: הערה.

אחמד טיבי: אני מודה לך על ציון הסכום של 14 עד 16 מיליון שקלים, שזה 32-28 מיליון שקלים לשנתיים.

אחמד טיבי: זה לבית חולים אחד, הסקוטי.

אחמד טיבי: יש עוד בתי חולים.

אחמד טיבי: האם הם ניגשו למבחן התמיכה?

ודים פרמן: הם לא ניהלו אתנו כרגע שיח במעמד התייחסויות ציבור.

ודים פרמן: הם יוכלו לגשת החל מהיום.

אחמד טיבי: לשנה הבאה או למבחן הזה?

ודים פרמן: המבחן נותן אפשרות לגשת גם לשנה וגם לשנה הבאה.

מיקי רוזנטל: לגבי שערי צדק, הבנתי שהם לא פנו.

מיקי רוזנטל: סליחה, לא סיימתי.

מיקי רוזנטל: אני מודה לחברי.

מיקי רוזנטל: למה החשיבות של ההעברה?

מיקי רוזנטל: אם היינו מסיימים את השנה ללא העברה הזאת, בית החולים היה קורס.

מיקי רוזנטל: היו מפטרים עובדים בבית החולים הסקוטי בנצרת.

משה גפני: נכון.

אחמד טיבי: יש גם חשיבות לבית החולים הצרפתי והאיטלקי שיגישו בשנה הבאה.

אחמד טיבי: גם הם זקוקים לעזרה.

אחמד טיבי: אני בשנה שעברה בעזרת ועדת הכספים העברנו חמישה מיליון שקלים לשלושת בתי החולים.

אחמד טיבי: אני מבקש לשקול את האפשרות הזאת לגייס עוד כסף לשאר בתי החולים כי אי אפשר להשאיר אותם.

משה גפני: עוד שני בתי חולים בנצרת.

אחמד טיבי: האיטלקי והצרפתי.

מיקי רוזנטל: שאלה לגבי שערי צדק.

מיקי רוזנטל: אני מבין שהם לא פנו למבחני התמיכה אבל אתם בתקציב, יש לכם איזה מינימום ששמרתם לעניין הזה?

מיקי רוזנטל: בית החולים בצרות איומות.

מיקי רוזנטל: אני מנסה להשיג את המנהל עכשיו.

מיקי רוזנטל: אני לא מבין למה הם לא פנו אבל הבעיות ידועות גם לכם.

ודים פרמן: לשאלתך, אני רוצה להבהיר.

ודים פרמן: הם פנו.

ודים פרמן: הם אמרו במסגרת הפנייה שלהם שהם לא מעוניינים לגשת למבחן התמיכה.

ודים פרמן: ללא קשר, תשובה עניינית, כרגע ב-2019, בתקציב משרד הבריאות אין תקציב שייעדנו להם.

מיקי רוזנטל: אין תקציב.

משה גפני: רבותיי, אני מבקש מחברי הוועדה לתמוך בפנייה הקיימת כי העיקר לא קיים, שהיא בעמוד 70, מספר 275.

אחמד טיבי: אני מבקש את ההתייחסות שלך לבקשה שלי להעביר לשני בתי החולים הנוספים.

משה גפני: אני מצטרף לבקשה הזאת.

משה גפני: צריך לחפש כסף.

אחמד טיבי: לצרפתי ולאיטלקי.

משה גפני: הם לא נמצאים בתוך המערך בניגוד לסקוטי.

משה גפני: אני גם מבקש, פנו אלי ממכבי בקשר לאסותא.

משה גפני: אני נכנס כאן לתוך בלגן גדול אבל אי אפשר להשאיר דברים כאלה.

משה גפני: מי בעד אישור פנייה מספר 275?

אחמד טיבי: אני קורא לחברים להצביע בעד ההעברה.

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 275 נתקבלה.

משה גפני: הפנייה אושרה.

הצבעות ב-12: הפסקה שלוש דקות וממשיכים.